Հույն-ադրբեջանական հարաբերություններ

Հույն-ադրբեջանական հարաբերություններ, Ադրբեջանի Հանրապետության և Հունաստանի Հանրապետության միջև երկկողմ դիվանագիտական հարաբերություններ։ Իրավապայմանագրային բազան ունի 18 հիմնական փաստաթուղթ։

Դիվանագիտական հարաբերություններ 
Ադրբեջանի և Հունաստանի միջև դիվանագիտական հարաբերություններն առաջին անգամ հաստատվել են 1992 թվականի գարնանը։ Հունաստանը 1991 թվականի դեկտեմբերի 31-ին ճանաչեց Ադրբեջանի անկախությունը։ Բաքվում Հունաստանի դեսպանատունը բացվել է 1993 թվականի գարնանը, իսկ Աթենքում Ադրբեջանի դեսպանատունը՝ 2004 թվականին։

Ադրբեջանում Հունաստանի արտակարգ և լիազոր դեսպանը Նիկոլաոս Կանելոսն է։ Հունաստանում Ադրբեջանի արտակարգ և լիազոր դեսպանն է Ռահման Մուստաֆաևը։

Երկու երկրներն էլ Եվրոպայի խորհրդի, Եվրոպայի անվտանգության և համագործակցության կազմակերպության, Սևծովյան տնտեսական համագործակցության կազմակերպության անդամներ են։ Հունաստանը Եվրոպական միության առաջին երկիրն էր, որը որոշեց գազ գնել Ադրբեջանից։ Երկու երկրներն էլ գոհ են առևտրի, մշակույթի և տնտեսության ոլորտներում սերտ հարաբերություններից։

2009 թվականի փետրվարին Ադրբեջանի նախագահ Իլհամ Ալիևը այցելել էր Հունաստան՝ այդ երկրի հետ հարաբերությունները բարելավելու նպատակով։ Ալիևը հանդիպել է նախագահ Կարոլոս Պապուլիասի և վարչապետ Կոստաս Կարամանլիսի հետ։

Տնտեսական համագործակցություն 
Ավելի վաղ նավթային արդյունաբերության հետ կապված բազմաթիվ գործարքներ են կնքվել։ 2007 թվականին հույն նախարար Դիմիտրիս Սիովասը Բաքվում բնական գազի և նավթի ոլորտում «համագործակցության հուշագիր» է ստորագրել։ Նախարարը հայտարարել է, որ հուշագիրը «դարձել է երկու երկրների միջև տնտեսական և էներգետիկ հարաբերությունների նոր էջ»։

Ադրբեջանի նախագահ Իլհամ Ալիևի Հունաստան կատարած այցի ընթացքում՝ 2009 թվականի փետրվարի 16-18-ը կողմերը համաձայնագիր են ստորագրել «տեղեկատվական և հեռահաղորդակցային տեխնոլոգիաների ոլորտում համագործակցության մասին»։

2011 թվականին Ադրբեջանի և Հունաստանի միջև ստորագրվել են մի շարք համաձայնագրեր․

 Փոխըմբռնման հուշագիր Ադրբեջանի պետական նավթային ընկերության (SOCAR) և Հունաստանի պետական գազային ընկերության (DEPA) միջև։
 Միջկառավարական համաձայնագիր Ադրբեջանի Հանրապետության բնապահպանության և բնական պաշարների նախարար Հուսեյնգուլու Բագիրովի և Հունաստանի շրջակա միջավայրի, էներգետիկայի և կլիմայի փոփոխության փոխնախարար Իոաննիս Մանիատիսի միջև շրջակա միջավայրի պաշտպանության ոլորտում համագործակցության մասին։
 «Նավագնացության մասին» միջկառավարական համաձայնագիր Ադրբեջանի արտգործնախարար Էլմար Մամեդյարովի և Հունաստանի ծովային, կղզիների և ձկնորսության հարցերով նախարար Իոաննիս Դիամանտիդիսի միջև։
 Ադրբեջանի արտաքին գործերի նախարար Էլմար Մամեդյարովի և Հունաստանի արտաքին գործերի նախարար Դիմիտրոս Դրուցասի միջև «գիտության, կրթության և մշակույթի ոլորտներում 2011-2013 թվականների համագործակցության մասին» միջկառավարական ծրագիր։

2011 թվականի ապրիլին մայրաքաղաքի Բաքու քաղաքում անցկացվեց թվով չորրորդ ադրբեջանա-հունական գործարար համաժողովը՝ երկու պետությունների ղեկավարների մասնակցությամբ։ Համաժողովին ներկա են եղել երկու երկրների ավելի քան 250 գործարարներ։ Քննարկվել են համագործակցության հեռանկարներն այնպիսի ոլորտներում, ինչպիսիք են գյուղատնտեսությունը և սննդի արդյունաբերությունը, առողջապահությունը և դեղագործությունը, էներգետիկան, տեղեկատվական-հաղորդակցական տեխնոլոգիաները, ֆինանսները, լոգիստիկան, շինարարությունը և այլն։

Ապրանքաշրջանառության ծավալ (միլիոն դոլար)

2016 թվականին ադրբեջանական նավթի արտահանումը Հունաստան կազմել է 0,5 միլիոն ԱՄՆ դոլար։

Սկսած 2017 թվականից իրականացվում է երկու երկրների համագործակցությունը TAP (Trans-Adriatic Pipeline) նախագծի շրջանակներում։ Այս նախագծի գլխավոր բաժնետերերն են BP էներգետիկ կոնցեռնը (Մեծ Բրիտանիա), Statoil ընկերությունը (Նորվեգիա) և SOCAR կոնցեռնը (Ադրբեջան)։

Զբոսաշրջություն 
Նյու Յորքում Էլմար Մամեդյարովի հետ հանդիպման ժամանակ Հունաստանի արտաքին գործերի նախարար Դիմիտրիս Ավրամոպուլոսը հետաքրքրություն է հայտնել զբոսաշրջության ոլորտում Ադրբեջանի հետ համագործակցության զարգացման հարցում։ Հունաստանում ադրբեջանցի զբոսաշրջիկների թիվն արագ աճում է, 2011 թվականին այն գերազանցել է 225 հազարը։ Նրանց մեջ մեծ ժողովրդականություն է վայելում Տիրա կղզին։

Տես նաև 
 Ադրբեջանի արտաքին քաղաքականություն

Ծանոթագրություններ

Արտաքին հղումներ 
 Azerbaijani Ministry of Foreign Affairs about relations with Greece 
  Azerbaijan embassy in Athens
  Greek Ministry of Foreign Affairs about the relation with Azerbaijan 
 Հարցազրույց Հունաստանի Հանրապետությունում Ադրբեջանի Հանրապետության արտակարգ և լիազոր դեսպան Ռահման Մուստաֆաևի հետ

Ադրբեջանի երկկողմ հարաբերություններ
Հունաստանի երկկողմ հարաբերություններ